cyanic-selkie/wikianc huggingface dataset:
Վիկտոր Ֆրանկլի մոտեցումը կյանքի իմաստին
Ֆրանկլի տեսակետը կյանքի իմաստի մասին
Տարբեր հեղինակներ տարբեր մոտեցումներ են ցուցաբերում կյանքի իմաստի հիմնախնդրի վերաբերյալ։ Շատ հումանիստական և էքզիստենցիալ հոգեբանության ներկայացուցիչներ կյանքի իմաստը համարում են ինքնաիրականացումը, պոտենցիալ <>–ի իրականացումը։ Կարևորը հասկանալն է, որ կյանքի իմաստը գոյություն ունի, կարևոր չէ դա ներսում անհատական, երկրային է, թե կոսմիկ, կարևորն այն է, որ այն մարդուն դարձնում է ակտիվ, կենսունակ, նպատակաուղղված և հոգեպես առողջ մարդ։ Իմաստի՝ որպես կյանքի խնդրի պատկերացումը, մանրամասն մշակված է Վիկտոր Ֆրանկլի` անձի և հոգեթերապիայի տեսության մեջ, որը նա բաժանել է երեք հիմանական մասերի` ուսմունք իմաստի ձգտման մասին, ուսմունք կյանքի իմաստի մասին և ուսմունք ազատկամքի մասին։ Մարդու կողմից իր կյանքի իմաստի որոնման ձգտումն ու իրացումը Ֆրանկլը դիտարկում է որպես բնածին միտում, որը հատուկ է բոլոր մարդկանց և համարվում է անձի վարքի և զարգացման հիմնական շարժիչ. որպեսզի մարդն ապրի և ակտիվ գործի, պետք է հավատա իր արարքների իմաստին։ Իմաստի բացակայությունը մարդու մոտ առաջացնում է մի վիճակ, որը Ֆրանկլն անվանում է էքզիստենցիալ վակուում։ Հոգեկան առողջության անհրաժեշտ պայման է լարվածության որոշակի մակարդակը, որն առաջանում է մի կողմից մարդու և մյուս կողմից՝ արտաքին միջավայրում լոկալիզացված օբյեկտիվ իմաստի միջև, որը մարդը պետք է իրագործի։ Իմաստը պետք է միշտ գտնվի իրականությունից առաջ, և նրա հիմնական գործառույթը՝«իմաստի իմաստը», իրականությանը տեմպ հաղորդելն է։ Այսպիսով, մարդը ձգտում է ձեռք բերել իմաստ և ֆրուստրացիա կամ վակուում է զգում, եթե այդայդ ձգտումը մնում է ոչ կամածին։
Կյանքի իմաստի մասին ուսմունքը սովորեցնում է, որ իմաստը սկզբունքորեն հասանելի է ցանկացած մարդու՝ անկախ սեռից, տարիքից, ինտելեկտից, կրթությունից, բնավորությունից, միջավայրից և այլն։ Սակայն իմաստի գտնելը ոչ թե ճանաչողության, այլ կոչման խնդիր է։ Մարդը չի բարձրացնում կյանքի իմաստի հարցը, կյանքն է այդ հարցը դնում նրա առաջ։ Իմաստը սուբյեկտիվ չէ, մարդը 17 չի ստեղծում այն, այլ գտնում է աշխարհում, օբյեկտիվ իրականության մեջ։ Իմաստների որոնման և գտնելու մեջ մարդում օգնում է խիղճը, որը Ֆրանկլը սահմանում է որպես իմաստային օրգան, որպես ինտուիտիվ ընդունակություն՝ փնտրելու յուրաքանչյուր իրավիճակում թաքնված իմաստը։ Ըստ Ֆրանկլի՝ իմաստի ընկալումը «գործունեության ֆոնին հնարավորության գիտակցումն է կամ այն բանի գիտակցումը, թե ինչ կարելի է անել տվյալ իրավիճակում»։ Սակայն իմաստը գտնելու հետ մեկտեղ այն պետք է նաև իրագործել։ Մարդը պատասխանատվություն է կրում իր կյանքի եզակի իմաստի իրագործման համար։ Իրականացնելով իր կյանքի իմաստը՝ մարդը դրանով իսկ իրականացնում է իրեն, այսպես կոչված, ինքնաիրացումն իմաստի իրականացման պրոդուկտ է։
Մարդը չի կարող զրկվել իմաստից ոչ մի հանգամանքում
Այնուամենայնիվ, մարդը երբեք չգիտի, արդյո՞ք նրան իսկապես հաջողվեց իրականացնել իր կյանքի իմաստը։ Այսպիսով, կյանքի իմաստի մասին Ֆրանկլի հիմնական դրույթն այն է, որ «մարդը չի կարող զրկվել իմաստից ոչ մի հանգամանքում. կյանքի իմաստը միշտ կարող է գտնվել ։ Ֆրանկլի երրորդ` ազատ կամք ի մասին ուսմունքի, հիմնական դրույթն այն է, որ մարդն ազատ է՝ գտնելու և իրացնելու իր կյանքի իմաստը, եթե նույնիսկ նրա ազատությունը նկատելիորեն սահմանափակվում է օբյեկտիվ հանգամանքներով։ «Մարդն ազատ է այն բանի շնորհիվ, որ նրա վարք ը, առաջին հերթին որոշվում է արժեքներով և իմաստներով»։ Համաձայն Ֆրանկլի կյանքի իմաստը անընդհատ փոխվում է, բայց երբեք չի անհետանում։ Մարդկային գոյությունը երբեք չի լինում անիմաստ ։ Մինչև կյանքի վերջը մարդու կյանքը լի է իմաստներով։ Եվ քանի դեռ մարդուն գիտակցություն ը չի լքել, նա պարտավոր է մշտապես վերաձևակերպել արժեքները և պատասխանատվություն կրել։ Նա պատասխանատու է արժեքների վերաձևակերպերպման մեջ մինչև իր գոյության վերջին վարկյանը։ Ի հակադրություն Մասլոու ի և Ռոջերս ի գիտական հայացքներին, Ֆրանկլը պնդում էր, իմաստը դուրս է գալիս ինքնակառավարման շրջանակից և հանդես է գալիս 3 մակարդակներով. • Բարձրագույն իմաստ (տիեզերական մակարդակ) • ակնթարթային իմաստ (տվյալ պահի մասին) • բոլորի կողմից ընդունված ամենօրյա իմաստ Կյանքի իմաստը կարելի բացահայտել 3 միջոցներով. • որևէ արարք իրականացնելու ճանապարհով • արժեքները վերապրելու ճանապարհով • տառապանքի ճանապարհով Մարդը դադարում է գնահատել կյանքը, երբ կորցնում է նրա իմաստը ։ Եթե մարդու մոտ կա կյանքի հիմնավորում, ապա նա կդիմանա գրեթե նրա բոլոր առաջադրած պայմաններին։ Մեծ հոգեթերապևտիկ ուժ ունի մարդու մոտ այն համոզմունքը, որ նրա կյանքում կա մի բան, որի համար արժե ապրել։ Դա հատկապես վառ արտահայտվում է այն դեպքում, երբ մարդուն թվում է, թե այդ խնդիրը հատուկ կանխատեսված է հենց իր համար, այն ասես նման լինի առաքելության։ Այդպիսի խնդիրը մարդուն թույլ է տալիս իրեն զգալ անփոխարինելի, կյանքը իմաստ է ստանում հենց այն պատճառով, որ այն անփոխարինելի է։
Illuminate
Իլլումինեյթ, Շոն Մենդեսի 2-րդ ստուդիական ալբոմ է։ Այն թողարկվել էր 2016 թվականի սեպտեմբերի 23-ին Island Records-ի և Universal Music Group-ի օգնությամբ։ Ալբոմն ներառում է փոփ, ռոք և բլյուզ ժանրերի երգեր։ Ալբոմը միանգամից բարձրացավ US Billboard 200-ի և Canadian Albums Chart-ի առաջին հորիզոնականներ։ Ալբոմի գլխավոր սինգլն է "Treat You Better", որը Billboard Hot 100-ի թոփ 10-ում էր։ Ինչպես նաև նրա Illuminate շրջագայությունը սկսվել է 2017 թվականի մարտին։
Սինգլներ
"Treat You Better"-ը թողարկվել էր որպես Իլլումինեյթ ալբոմի գլխավոր սինգլ 2016 թվականի հունիսի 3-ին։ Տեսահոլովակը թողարկվել էր 2016 թվականի հուլիսի 12-ին։ Թողարկվելուց հետո երգը գրավեց ԱՄՆ-ի Billboard  Hot 100-ի 6-րդ հորիզոնականը։
"There's Nothing Holdin' Me Back" երգը թողարկվել էր, որպես Իլլումինեյթ ալբոմի 3-րդ սինգլ 2017 թվականի ապրիլի 20-ին։ Երգը միանգամից գրավեց 7-րդ հորիզոնականը Մեծ Բրիտանիայում և դարձավ նրա ամենից հայտնի դեբյուտը Բրիտանիայում։
Գովազդային սինգլներ
Իլլումինեյթ ալբոմի նախնական պատվերի մեկ տեղ թողարկվեց "Ruin" երգը որպես գովազդային սինգլ 2016 թվականի հուլիսի 8-ին։ Տվյալ երգի տեսահոլովակը թողարկվեց 2016 թվականի հուլիսի 18-ին։
2016 թվականի հուլիսի 28-ին "Three Empty Words" երգը որպես երկրորդ գովազդային սինգլ։
"Mercy"-ն թողարկվեց 2016 թվականի օգոստոսի 18-ին որպես ալբոմի 3-րդ գովազդային սինգլ։ Տվյալ երգի տեսահոլովակը թողարկվել էր 2016 թվականի սեպտեմբերի 22-ին և արդեն ունի ավելի քան 182 միլլիոն դիտում։
Քննադատների ակնարկներ
Ջո Լեվին ՛՛Rolling Stone՛՛-ում նշել էր ՛՛Իլլումինեյթն ներառում է ռոմանտիկ ջղայնություն ինչպես "Mercy"-ն, հաճելի վալենտինյան տղայի ելևէջներ ինչպես "Treat You Better"-ը։ Շոնը "Kid In Love" երգից մեծացավ և հասավ այնպիսի կրքոտ և գրավիչ երգի ինչպիսին "Lights On"-ն է։
Կոմերցիոն կատարումներ
Իլլումինեյթը միանգամից դարձավ US Billboard 200-ի առաջատար և վաճառվեց ավելի քան 121,000 օրինակով։ Այն Մենդեսի երկրորդ համար մեկ ալբոմն է ԱՄՆ-ում։ Մենդեսը դարձավ 5-րդ արտիստը, ով հասավ այդ ամեն ինչին ընդամենը 18 տարեկանում Ջասթին Բիբերից, Մայլի Սայրուսից, Բրիթնի Սփիրսից և ԼեԱն Ռիմսից հետո։
Իր հայրենիք Կանադայում ալբոմը նույնպես միանգամից գրավեց առաջին հորիզոնականը վաճառելով ավելի քան 21.000 օրինակ։
Ծանոթագրություններ
Կատեգորիա:Billboard 200 գլխավորած ալբոմներ
Ուրվականի դեմք (Ճիչ)
Ուրվականի դեմքը (Ghostface, արտասանվում է Գոուսթֆեյս) հորինված կերպար է, որը «Ճիչ ֆիլմաշարի» հիմնական կերպարն է։ Կերպարի ձայնը հնչյունավորել է Ռոջեր Ջեքսոնը, չնայած նրան, թե ով է թաքնված դիմակի ետևում։ Հերոսը ստեղծվել է Ուես Քրեյվենի և Քեվին Ուիլիամսոնի կողմից։ Դիմակի տեսքը հիմնված է նկարիչ Էդուարդ Մունքի «Ճիչը» կտավի վրա։
Առաջին անգամ այն հանդիպում է «Ճիչ» (1996) ֆիլմում, որտեղ դիմակները կրում էին հոգեկան շեղումներ ունեցող դեռահասներ Բիլլի Լումիսը (Սկիթ Ուլրիչ) և Սթյու Մեյքերը (Մեթյու Լիլարդ)։ Հենց նրանք էին սպանություններ կատարում իրենց Վուդսբորո քաղաքում։
«Ճիչ»-ի բոլոր մասերում Ուրվականի դեմքի միակ նպատակն է սպանել գլխավոր հերոսուհի Սիդնի Պրեսքոտին (Նիվ Քեմփբել)։ Նրա հագուստը հասարակ է, ինչը թույլ է տալիս մյուսներին լիովին կրկնօրինակել կոստյումը։ Մարդասպանը «որսում է» իր զոհերին հեռախոսազանգերով «խաղալով» նրանց հետ։ Նա օգտագործում է ձայնը փոփոխող սարք, որի շնորհիվ անհայտ է մնում նրա ինքնությունը։ «Ճիչ 3»-ում չարագործն այդ սարքով կարողանում խոսել տարբեր մարդկանց ձայներով, որով նա թյուրիմածության մեջ է գցում բոլորին։ Սիդնիին սպանելու պատճառը նրա մահացած մայրն է՝ Մորեն Պրեսքոտ (Լին ՄաքՌի), ով բոլոր մարդասպանների հետ ինչ-որ կապ է ունեցել։
«Ճիչ»
Դերակատարներ՝ Մեթյու Լիլարդ և Սկիթ Ուլրիխ
Առաջին ֆիլմի մարդասպաններն էին Բիլլի Լումիսը և Սթյու Մեյքերը։ Հիմնական պատճառը Լումիսի մոտ էր, ով կարծում էր, որ Սիդնիի մայր Մորին էր մեղավոր այդ հարցում։ Քանի որ իր մայրը լքել էր իրենց ընտանիքը այն պատճառով, որ հայրը դավաճանել է տիկին Լումիսին Մորինի հետ։ Սկզբում նա իր լավագույն ընկեր Սթյուի հետ առևանգում եմ այդ կնոջը, բռնաբարում, այնուհետև սպանում։ Իսկ մեկ տարի անց սկսում է մարդասպանի գործունեությունը։ Ընդհանուր հաշվով նա սպանել է 6 մարդու։
«Ճիչ 2»
Դերակատարներ՝ Թիմոթի Օլիֆանտ և Լորի Մեթքալֆ
Ինչպես առաջին ֆիլմում, երկրորդում նույնպեսմարդասպանները երկուսն էին՝ Բիլլի Լումիսի մայրը, ով ողջ ֆիլմի ընթացքում ձևացնում էր իրեն որպես լրագրող Դեբի Սոլթ և Սիդնիի ընկեր Միքին։ Տիկին Լումիսը ցանկանում էր վրեժ լուծել Սիդնիից՝ Բիլլիի սպանության համար, իսկ Միքին դարձավ նրա օգնականն այն բանից հետո, երբ համացանցով մարդասպանների քննարկումներում ծանոթացավ նրա հետ։ Նրանց զոհ գնացին 8 մարդ։
«Ճիչ 3»
Դերակատար՝ Սքոթ Ֆոլի
Այս անգամ մարդասպանը Մորին Փրեսքոթի որդի՝ Ռոման Բրիջերն է, ով նոր է բացահայտում իր մոր ինքնությունը։ Երբ նա չափահաս է դառնում, իր մորը գտնում է Վուդսբորոյում, սակայն Մորին չի ընդունում նրան, պնդելով, որ իր միակ զավակը դուստր Սիդնին է։ Դրանից կատաղելո, Ռոմանը համոզում է Բիլլիին և Սթյուին (նախորդ ֆիլմի հերոսներին) սպանել նրան։ Ռոմանը միայնակ սպանում է 9 մարդու։
«Ճիչ 4»
Դերակատարներ՝ Էմմա Ռոբերթս և [[Ռորի Կալկին
Ջիլ Ռոբերթսը, ով Սիդնի Փրեսքոթի զարմուհին է, միշտ նախանձել է քրոջ փառքին։ Նա ցանկանում է լինել լրագրողների և մամուլի ուշադրության կենտրոնում։ Նա և դպրոցի կինո-ակումբի հիմնադիր և սարսափների մասնագետ Չարլի Ուոքերը որոշում են «վերասկզբնաբեռնել» Վուդսբորոյի անցյալում տեղի ունեցած դաժան դեպքերը, որտեղ Ջիլը կդառնա «նոր Սիդնի» և կլինի միակ փրկվածը սպանություններում։ Մարդասպանները միասին սպանեցին 10 մարդու։
«Ճիչ (հեռուստասերիալ)»
Սերիալում մարդասպանը առաջին անգամ ձեռք է բերում նոր տեսք։ Ամեն ինչ սկսում է YouTube-ում ներբեռնված մի տեսահոլովակից, որը տարածվում է դպրոցականների մոտ և դառնում Լեյկվուդի դեռահասների հիմնական խնդիրը։ Այն պատուհան է բացում դեպի խաղաղ քաղաքի ծանր անցյալը։ Լեյկվուդում ապրում էր մի տղա Բրենդոն Ջեյմս անունով (Ուրվականի դեմք)։ Նա ի ծնե անճոռնի էր (Պրոտեի սինդրոմի ախտանիշով), որի պատճառով ծնողները նրան պահում էին տան նկուղում և միակ կենդանի էակը, ում հետ նա շփվում էր, դա իր եղբայրն էր։ Բրենդոնը բարի սիրտ ուներ և տաղանդաոր էր։ Նա նույնիսկ փայտից սրտիկ էր պատրաստել իր սիրած էակի՝ Դեյզիի համար («ընտանեկան» անունը Մեգի Դյուվալ, գլխավոր հերոսուհու մայրը)։ Մի անգամ նա սև վերմակը վրան գցած և հետ-վիրահատական դիմակը դրած փորձեց մոտենալ Դեյզիին՝ դպրոցում կազմակերպված երեկույթի ժամանակ, որը նվիրված էր Հելոուինյան տոներին։ Հանդիպման ժամանակ նա հանում է իր դիմակը, որից վախենում է Մեգին։ Բրենդոնի վրա են հարձակվում դպրոցի հարբած տխաները և ծեծում նրան։ Դրանից հետո նա խանգարվում է և 1994 թվականի հոկտեմբերի 9-ին դաժանաբար սպանում 5 դպրոցական աշակերտների (հնարավոր է նրանց, ովքեր ծեծել էին իրեն)։ Դրանից հետո Դեյզին ու Բրենդոնը հանդիպում են լճի կառամատույցում, որտեղ նա վերջապես պետք է տար իր պատրաստած փայտե սիրտը։ Սակայն մոտակայքում թաքնված ոստիկանները կրակ են բացում և սպանում նրան։
Գնահատականներ
Ըստ IGN կայքի, Ուրվականի դեմքը կերպարը «Սարսափ ֆիլմերի 25 լավագույն չարագործների» ցանկում զբաղեցնում է 19-րդ հորիզոնականը ։.
Արտաքին հղումներ
Կատեգորիա:«Ճիչ» ֆիլմաշար Կատեգորիա:Հորինված զանգվածային մարդասպաններ Կատեգորիա:Հորինված սերիական մարդասպաններ Կատեգորիա:Հորինված ամերիկացիներ Կատեգորիա:Հորինված մարդասպաններ
Պյոտր Վլասենկո
Կենսագրություն
Պյոր Վլասենկոն ծնվել է 1923 թվականի նոյեմբերի 14-ին Գոլովչինո գյուղում (այժմ, Բելգորոդի շրջանի Գրայվորոնսկի քաղաքում) գյուղացիական ընտանիքում։ Նա ստացել է միջնակարգ կրթություն, աշխատել է երկաթուղու վրա։ 1943 թվականին Վլասենկոն պատրաստվում էր ծառայել բանվորների և գյուղացիների «Կարմիր բանակում»։ Նույն տարվանից գտնվել է Հայրենական մեծ պատերազմի ճակատներում։ Նա մասնակցել է Վորոնեժի ճակատում տեղի ունեցած մարտերին, 38-րդ բանակի 167-րդ ստորգետնյա ոստիկանական բաժանմունքի 465-րդ ստորգետնյա ոստիկանական հրաձիգն էր։ Աչքի է ընկել Դնեպրի մարտում ։
1943 թվականի սեպտեմբերի 29-ի գիշերը 30-ին Վլասենկոն անցավ Ուկրաինայի Կիևի շրջանի Վիշգորոդ գյուղի Դնեպր հատվածը, հարմար դիրք ընտրեց և կրակ բացեց թշնամու վրա։ Վլասենկոյի գործողությունները օգնել են խորհրդային զինվորների փոքր խմբերի տեղափոխմանը։ Նաև առանձնանում է մարտերի ընթացքում առանձնանում է մարտերի ընթացքում արևմտյան ափին գտնվող կամրջի պահպանման համար ։
1943 թվականի նոյեմբերի 13-ին ԽՍՀՄ Գերագույն Խորհրդի նախագահության հրամանով, «Դնեպր անցնելու և ամրոցի պահպանման ժամանակ ցուցադրած քաջության ու հերոսության» համար, Կարմիր բանակի զինվոր Պյոտր Վլասենկոն արժանացել է Խորհրդային Միության հերոսի կոչմանը և պարգևատրվել Լենինի և 3916 համարի «Ոսկե աստղ» շքանշանով ։
Պատերազմից հետո Վլասենկոն շարունակում է ծառայել խորհրդային բանակում։ 1955 թվականին ավարտել է ռազմական իրավունքի ակադեմիան, աշխատել է զինվորական դատախազությունում։ 1974 թվականին ստացել է արդարադատության գնդապետի կոչում։ Նա ապրում էր Կիևում, մահացել է 1986 թվականի հոկտեմբերի 27-ին։ Թաղվել է Լուկյանովսկի ռազմական գերեզմանատանը ։
Պարգևներ
Նա նաև արժանացել է Կարմիր և Հայրենական պատերազմի 1-ին աստիճանի, ինչպես նաև մի շարք այլ շքանշանների ։
Գրականություն
Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:«Մարտական ծառայությունների համար» մեդալով պարգևատրվածներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:Հայրենական մեծ պատերազմի մասնակիցներ Կատեգորիա:Կարմիր դրոշի շքանշանի ասպետներ Կատեգորիա:Լենինի շքանշանի ասպետներ Կատեգորիա:Խորհրդային Միության հերոսներ Կատեգորիա:ԽՄԿԿ անդամներ
Սևորդիներ
Սևորդիներ, Մեծ Հայքի Ուտիք նահանգում հաստատված ցեղ։ Ենթադրվում է, որ պատկանել են սավիրների ցեղախմբին (որոշ ուսումնասիրողներ ազգակից են համարում հոներին)։ Սավիրները V–VI դարերում հաստատվել են Կասպից ծովի արևմտյան ափերին, հատկապես Դարբանդի շրջանում և Աղվանքում։ IX դարի սկզբին նրանց մի մասն անցել է Ուտիք նահանգ և ընդունել քրիստոնեություն։ Ըստ հայ պատմիչների, Հայաստանում նրանք իրենց նահապետ Գևորգ Սևի կամ Սևկոյի անվամբ կոչվել են սևորդիներ, Ուտիք նահանգի մի մասը նրանց անունով հորջորջվել է նաև Սևորդիք կամ Սևորդյաց գավառ (Ստեփանոս Տարոնացին Սևորդիք գավառը սխամամբ նշում է Տաշիրում)։ 852 թվականին սևորդիների իշխան Ստեփանոս Կոնին գերել է արաբ զորավար Բուղան և հայ իշխանների հետ աքսորել Սամառա։ X դարում սևորդիները առանձին զորամաս են ունեցել Հայոց թագավոր Սմբատ Ա Բագրատունու բանակում։ 910 թվականին Ատրպատականի Ցուսուֆ ամիրայի դեմ Ձկնավաճառի ճակատամարտում սևորդիների զորամասը վճռական պահին դավաճանաբար նահանջել է՝ պատճառ դառնալով Հայոց բանակի պարտության։ Սևորդիները աստիճանաբար հայացել են և X դարից հետո այլևս չեն հիշվում աղբյուրներում։
Կատեգորիա:Սևորդիներ
Ֆաիզա Ռոֆ
Ֆաիզա Ֆուադ Ռաուֆ (الأميرة فايزة بنت فؤاد الأول), եգիպտացի արքայադուստր, Եգիպտոսի ալբանական գահատոհմի ներկայացուցիչ։
Վաղ կյանք
Ֆաիզա արքայադուստրը ծնվել է 1923 թվականի նոյեմբերի 8-ին Կահիրեի Աբդեն ապարանքում : Նա Ֆուադ թագավորի և Նազլի Սաբրիի երրորդ երեխան էր: Ֆաիզա արքայադուսրը Ֆարուկ թագավորի, Ֆավզիա արքայադստեր, Ֆաիկա արքայադստեր և Ֆաթիա արքայազնի քույրն է : Նրա մոր պապին եղել է գեներալ-մայոր Մուհամեդ Շարիֆ Փաշան, վարչապետ և արտաքին գործերի նախագահ, ով ունեցել է թուրքական ծագում ։
Ամուսնություն և գործունեություն
Ֆաիզա արքայադուստրը չի ցանակցել ամուսնանալ Մերձավոր Արևելքի թագավորական ընտանիքի անդամի հետ : Փոխարենը, նա 1945 թվականի մայիսի 17-ին Կահիրեում ամուսնանում է իր թուրք զարմիկ Մուհամեդ Ալի Բուլենտ Ռաուֆի հետ, ով 34 տարեկան էր  : Նրանց ամուսնությունը կազմակերպվել էր ընտանեկան հարաբերությունների միջոցով : Նա սովորել է Արևմուտքում, ով Իսմաիլ Փաշայի թոռն էր : Ֆարուկ թագավորը չէր աջակցում նրանց ամուսնությունը, բայց դիմադրությունը հաղթեց : Ֆաիզա թագուհին և իր ամուսինը  ասունությունից հետո ապրեցին Գեզիրա կղզում գտնվող Զոհրիա պալատում :
Ուշ կյանք
1952 թվականին Եգիպտոսում տեղի ունացած հեղափոխության արդյունքում Ֆարուկ թագավորը հրաժարական տվեց, իսկ 1954 թվականին Ֆաիզա արքայադուստրը տեղափոխվեց Ստամբուլ : Այնուհետև նա և իր ամուսինը գնացին Իսպանիա և Ֆրանսիա : Հաջորդիվ, նա գնաց Ամերիկայի Միացյալ Նահանգներ և բնակություն հաստատեց Բևերլի Հիլսում, իր ամունուն թողնելով Փարիզում : Այնտեղ նա ապրեց մինչև իր մահը :
Մահ
Արքայադուստր Ֆաիզան մահացել է 1994 թվականի հունիս 9-ին Լոս Անջելեսում, 70 տարեկան հասակում
Ծանոթագրություններ
Կատեգորիա:Եգիպտոսի արքայադուստր Կատեգորիա:Մուհամմադ Ալիի արքայատոհմ
Օլիվեր Կան
Օլիվեր Ռոլֆ Կան (գերմաներեն՝ Oliver Rolf Kahn, ), գերմանացի նախկին ֆուտբոլիստ, դարպասապահ, չորս անգամ ճանաչվել է Աշխարհի և Եվրոպայի լավագույն դարպասապահ (1999, 2000, 2001, 2002), երկու անգամ Գերմանիայի լավագույն դարպասապահ (2000, 2001), հինգ անգամ Բունդեսլիգայի լավագույն դարպասապահ (1994, 1997, 1998, 1999, 2001), Մունդիալ 2002-ի լավագույն ֆուտբոլիստ և լավագույն դարպասապահ։ Համարվում է 20-րդ դարավերջի-21-րդ դարասկզբի աշխարհի լավագույն դարպասապահներից մեկը։
Ծանոթագրություններ
Կատեգորիա:1960 ծնունդներ Կատեգորիա:Հունիսի 15 ծնունդներ Կատեգորիա:Գերմանացի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Բավարիա Մյունխենի ֆուտբոլիստներ Կատեգորիա:Գերմանիայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ
Սիենայի դպրոց
Սիենայի դպրոց, Իտալիայի գեղանկարչության դպրոցներից։ Կազմավորվել է XIII դարում (Գվիդո դա Սիենա և ուրիշներ), հիմնվելով իտալա-բյուզանդական սրբանկարչոթյան, ինչպես և Սիենայի շրջակա բենեդիկտյան աբբայություններում զարգացած գրքի մանրանկարչության արվեստի վրա։ Ծաղկման շրջանում (XIII–XIV դարի առաջին կես) նրա վարպետները (Դուչչո դի Բուոնինսենյա, Սիմոնե Սարտինի, Լիպպո Սեմմի) ստեղծել են կերպարային կառուցվածքի սպիրիտուալիզմով, կոլորիտի հագեցվածությամբ, գծային ռիթմի նրբագեղությամբ, երբեմն պատումի կենսական հավաստիության ձգտումով առանձնացող գործեր։ Պրուոոռենեասնսի հետ (այդ թվում՝ Զոտտոյի արվեստի) սերտորեն կապված էր Պիետրո և Ամբրոջո Լորենցետտի եղբայրների ստեղծագործությունը։ XV դարում Սիոնայի դպրոցի մի շարք վարպետներ ձգտել են հաղթահարել գոթական արվեստի միտումները և յուրացնել Ֆլորենցիայի դպրոցի նորույթները, սակայն հիմնականում մնացել են XIV դարի արվեստի (Տրեչենաո) դիրքերում. Սիենայի դպրոցի կարևորագույն գիծը եղել է կոլորիտի և կոմպոզիցիայի նրբագեղ դեկորատիվությունը, ինչպես և կերպարային կառուցվածքի բանաստեոծական հայեցողականությունը, որը շատերի (Սասետտա, Ջոփսննի դի Պաոլո) աշխատանքներին հաղորղել է հեքիաթային տրամադրություն։ XVI դարի Սիենայի դպրոցն ունեցել է մի շարք ինքնատիպ վարպետներ (Սոդոմա, մանիերիստ Դ. Բեկկաֆումի և ուրիշներ), սակայն հիմնականում կորցրել է իր նշանակությունը։
Կատեգորիա:Իտալիայի արվեստ Կատեգորիա:Վերածննդի կերպարվեստ
Եգոր Խանզադյանի բնակելի տուն
Եգոր Խանզադյանի բնակելի տուն, շենք-հուշարձան Երևանի Կենտրոն վարչական շրջանում՝ Աբովյան 3/1 հասցեում։ Ներառված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում՝ որպես տեղական նշանակության հուշարձան։
Պատմություն
19-րդ դարի երկրորդ կեսից Երևանում սկսեցին կառուցել եկամտաբեր տներ։ Դրանք սովորաբար երկհարկանի կամ եռահարկ շինություններ էին, որոնց առաջին հարկում գործում էր խանութ կամ արտադրամաս, իսկ մյուս մասում տեղակայված էր սեփականատիրոջ առանձնատունը։ Երևանում եկամտաբեր տներ սովորաբար ունեին քաղաքի ունևոր խավի ներկայացուցիչները։ Հենց այդպիսի սկզբունքով է կառուցված վաճառական Եգոր Խանզադյանի եկամտաբեր տունը։
Շենքի շինարարությունը սկսվել է 1896 թ.՝ այդ ժամանակ Երևանի դիմագիծը կերտող ճարտարապետներ Վասիլի Միրզոյանի և Բորիս Մեհրաբյանի նախագծով։ 1905 թ. Բորիս Մեհրաբյանի նախագծով Պուշկինի (Թարխանովսկայա) և Սադովայա (հետագայում՝ Հին Երևանցու) փողոցների կողմից ավելացվեցին շինության երկու նոր թևերը։
1920-ականներին իշխանության եկած բոլշևիկները խլեցին Եգոր Խանզադյանի տունը, իսկ նրան մի փոքր սենյակ տրամադրեցին։
Շենքի առաջին հարկում տեղակայված է եղել Եգոր Խանզադյանի «Սաքսոնական» կոչվող կտորեղենի ու գալանտերեայի հայտնի խանութը, որը գործել է դեռևս 1877 թվականից։ Հետաքրքրական է 20-րդ դարասկզբին երևանյան մամուլում տպագրված հետևյալ բովանդակությամբ գովազդը.
Շենքը
Շենքն ունեցել է չորս բնակարան՝ երկուսն առաջին, իսկ մյուս երկուսը՝ երկրորդ հարկում։ Սենյակների ընդհանուր թիվը, առանց նախամուտքի ու խոհանոցի, 16-ն է։ Ճարտարապետական տեսանկյունից շենքը հետաքրքրական է ավանդական տարրերի և նոր ժամանակին բնորոշ ճարտարապետական և գեղարվեստական նորարար ձևերի համադրությամբ ։
Այսօր էլ շենքում գործում են հագուստեղենի, կարպետի և հուշանվերների խանութներ։ Շենքում 10 տարուց ավելի է, ինչ գործում է Ռաֆայել հագուստի խանութը։ Դրա կողքին 90-ականների վերջերից շենքի առաջին հարկում է գործել Լիլիթ հագուստի խանութը, որը, սակայն, տեղափոխվեց այլ վայր։
Եգոր Խանզադյանի բնակելի տանն են նկարահանվել «Նվագախմբի տղաները» ֆիլմից որոշ հատվածներ։
Ծանոթագրություններ
Կատեգորիա:Երևանի շենքեր և կառույցներ Կատեգորիա:Հին Երևան
Խոսե Անխել Գուրրիա
Խոսե Անխել Գուրրիա Տրևինյոն (José Ángel Gurría), հայտնի է նաև որպես Անխել Գուրրիա, մեքսիկացի տնտեսագետ և դիվանագետ։ 2006 թ. հունիսի 1-ից սկսած նա եղել է Տնտեսական համագործակցության և զարգացման կազմակերպության (ՏՀԶԿ) գլխավոր քարտուղարը ։
Վաղ կյանք և կրթություն
Ծնվելով Տամպիկոյում, Տամաուլիպաս՝ Գուրրիան բակալավրի աստիճանով ավարտել է Մեքսիկայի ազգային ինքնավար համալսարանի Տնտեսագիտության բաժինը և դիմել է ասպիրանտուրայի Միացյալ Թագավորության Լիդսի համալսարան և Միացյալ Նահանգների Հարվարդի համալսարան։
Բացի իր մայրենի իսպաներենից, Գուրրիան տիրապետում է ֆրանսերենի, անգլերենի, պորտուգալերենի, իտալերենի և գերմաներենի ։
Վաղ կարիերա
1980թ. Գուրրիան Մեքսիկայի հիմնական բանակցողն էր երկրի արտաքին պարտքի վերակազմակերպման համար ։
1992-ից 1993 թվականներին Գուրրիան աշխատել է որպես Արտաքին առևտրի բանկի նախագահ և գործադիր տնօրեն ։
Կարիերան մեքսիկական քաղաքականության մեջ
Որպես Ֆինանսների նախարարության քարտուղար (1998–2000թթ․) ՝ Գուրրիան վերահսկում էր Մեքսիկայի ՏՀԶԿ-ին անդամակցելու սկզբնական տարիները և նախագահում էր կազմակերպության նախարարների խորհուրդը 1999թ․-ին ։ Գուրրիային լայնորեն տեսնում էին որպես Մեքսիկայի տնտեսության կայունացման ճարտարապետի, մասամբ Էռնեստո Սեդիլյոյի կառավարման ընթացքում վեց անգամ կառավարական ծախսերը կրճատելու պատճառով։ Նրա աշխատանքի ազդեցությունը զգացվեց նախագահ Վիսենտե Ֆոքսի կառավարման ընթացքում, ով նրան առաջադրեց ՏՀԶԿ-ի ղեկավարի պաշտոնում 2005թ․-ի հուլիսին։
Կառավարության աշխատակազմը լքելուց հետո Գուրրիան դասավանդում էր Միջազգային հարաբերություններ և Ֆինանսական տնտեսագիտություն Մեքսիկայի (Մոնտեռեյ) տեխնոլոգիական ինստիտուտում։ 2003-2005 թվականներին նա նախագահել է Զարգացման միջամերիկյան բանկի արտաքին խորհրդատվական խումբը ։
ՏՀԶԿ-ի գլխավոր քարտուղար
2005թ․-ին Գուրրիան, գլխավորելով թեկնածուների ցանկը, որտեղ ներառված էր նաև նախկին վարչապետ Մարեկ Բելկան, նշանակվում է որպես ՏՀԶԿ գլխավոր քարտուղար՝ հաջորդելով Դոնալդ Ջոնսթոնին։ Այդ ընթացքում նա անցկացրեց մոտ 150 հարցազրույց բոլոր անդամ երկրներում մի քանի ամիսների ընթացքում՝ ստանալու կառավարությունների և ՏՀԶԿ պաշտոնյաների աջակցությունը ։ Իր պաշտոնավարման սկզբնական երկու շրջանների ընթացքում Չիլիի, Էստոնիայի և Իսրայելի նման երկրները անդամակցեցին կազմակերպությանը ։ 2015թ․-ի մայիսի 26-ին ՏՀԶԿ-ի 34 անդամ երկրներ որոշեցին թարմացնել Գուրրիայի մանդատը 2016-2021 թվականների համար ։
2010թ․-ից սկսած Գուրրիան նաև ծառայում էր Կայուն զարգացման լայնաշերտ հանձնաժողովում որպես հանձնակատար, որը հաստատում է լայնաշերտ տեխնոլոգիաները որպես սոցիալական և տնտեսական զարգացման կարևոր օժանդակ միջոց ։ Նա նաև անդամակցել է ՄԱԿ-ի գլխավոր քարտուղարի ջրային և սանիտարական հարցերով գլոբալ խորհրդատվական խորհրդին, որը ղեկավարում էր Ճապոնիայի վարչապետ Ռյուտարո Հաշիմոտոն։
Ճանաչում
Գուրրիան ստացել է շատ պատվավոր աստիճաններ Մեքսիկայի Ունիվերսիդադ դե Վալլեից, Ռեյ Խուան Կառլոս Համալսարանից, Լիդսի Եվրոպական համալսարանից, Հայֆայից և Բրատիսլավայից ։
Գուրրիան նաև ստացել է շատ մրցանակներ և շքանշաններ ավելի քան 30 երկրներից, ներառյալ՝ Ֆրանսիայի կառավարության կողմից տրված «Grand officier de la Légion d'honneur» և «chevalier dans l'ordre du Mérite agricole» կոչումները։ Նա նաև ստացել է Ֆրանսիական Սենատից մեդալ և Նիդերլանդների կողմից «Ridder Grootkruis in de Orde van Orange-Naussau»: Վերջերս նա պարգևատրվել է Կորեայի նախագահի կողմից «Գվանդվա» մեդալով դիվանագիտական ծառայության համար, նաև ճանաչում ստացավ Մեքսիկայում պետական կառավարման զարգացման գործում իր երկար տարիների ներդրման համար,  «Instituto Nacional de Administración Pública»-ի կողմից տրված «Medalla al Mérito Administrativo Internacional» և «Gustavo Martínez Cabanas»:
2007թ․-ին Գուրրիան Կանադայի միջազգային խորհրդի «Տարվա գլոբալիստ» մրցանակաբաշխության առաջին ստացողն էր, ով ներդրեց իր ջանքերը որպես համաշխարհային քաղաքացի՝ նպաստելու թյունաս ազգայնականությանը, ներառականությանը և համաշխարհային գիտակցությանը ։ Նրա մրցանակն ընդգրկում է Բեն Գուրիոնի Առաջնորդության մրցանակը, Իսիդրո Ֆաբելա մրցանակը Միջազգային հետազոտությունների մեքսիկական ասոցիացիայի կողմից, «Nueva Economía» մրցանակը, «Orden Bernardo O'Higgins en el Grado de Gran Cruz» և Չիլիի համալսարանի կողմից «Medalla Rectorial»։
Ի հավելումն, Գուրրիան ստացել է հետևյալ շքանշանները՝
Անձնական կյանք
Գուրրիան ամուսնացած է ակնաբույժ Լուլու Քվինտանա դե Գուրրիայի հետ, ով ունի Մեխիկոյի աղքատների համար ակնաբուժական հիվանդանոց ։ Նրանք ունեն երեք երեխա։
Ծանոթագրություններ
Կատեգորիա:Մեքսիկացի դիվանագետներ Կատեգորիա:Մեքսիկայի ազգային ինքնավար համալսարանի շրջանավարտներ Կատեգորիա:Մեքսիկայի քաղաքական գործիչներ Կատեգորիա:Հարվարդի համալսարանի շրջանավարտներ Կատեգորիա:Լիդսի համալսարանի շրջանավարտներ
Նինա Բոդեն
Նինա Բոդեն (Nina Bawden, ), անգլիացի վիպասան և մանկագիր։ 1987 թվականին առաջադրվել է Բուքերյան մրցանակի և Էդգար Ալան Պոյի մրցանակին՝ «Լավագույն երիտասարդական պատմություն» անվանակարգում։ 2004 թվականին Նինա Բոդենն անգլիական PEN միջազգային կազմակերպությունից ստացել է Ոսկե գրիչ մրցանակ` «գրականությանը մատուցած նշանակալի ծառայության» համար ։
Կենսագրություն
Բոդենը ծնվել է 1925 թվականին և մեծացել է Իլֆորդում։ Նրա մայրը ուսուցիչ էր, իսկ հայրը` Մեծ Բրիտանիայի թագավորական ծովային հետևազորի անդամ։ Սովորել է Օքսֆորդի համալսարանի Սոմերվիլ քոլեջում, որտեղ որակավորում է ստացել փիլիսոփայության, քաղաքականության և տնտեսագիտության ոլորտներում։ 2002 թվականին Բոդենը ծանր վիրավորվել է երկաթուղային վթար ժամանակ, որից մահացել է նրա ամուսինը` Օսթին Կարկը։
Ծանոթագրություններ
Կատեգորիա:Անգլիացի վիպասաններ Կատեգորիա:Անգլիացի մանկագիրներ Կատեգորիա:Անգլիացի գրողներ Կատեգորիա:Բուքերյան մրցանակի դափնեկիրներ Կատեգորիա:20-րդ դարի անգլիացի վիպասաններ Կատեգորիա:Օքսֆորդի համալսարանի շրջանավարտներ
Հենրի Լաու
Հենրի Լաու (Henry Lau, 유헌화, 劉憲華, ), առավել հայտնի որպես Հենրի, ծագումով չինացի կանադացի երգիչ, երգահան, ռեփեր, պարող, դերասան։ Գործունեությունը ծավալում է Հարավային Կորեայում։ Հայտնի է որպես Super Junior-M բոյ բենդի անդամ, ինչպես նաև որպես կորեական Real Men ռեալիթի շոուի աստղ  ։ Չնայած, որ Լաուի մայրենի լեզուն անգլերենն է, նա նաև տիրապետում է մանդարին, կորեերեն և կանտոներեն լեզուներին ։
Հենրին իր դեբյուտը կատարել է 2013 թվականի հունիսին՝ «Trap» մինի ֊ալբոմի թողարկմամբ։ Լաուն նաև NoizeBank խմբի ստեղծագործական անդամ է։ Խումբը բաղկացած է 4 անդամից՝ Հենրի Լաու, Գեն Նեո, Նիլ Նալաս և Իսաակ Հեն ։ Նա իր երկրպագուներին «լարեր» է կոչում ։
Comedy Club
Comedy Club, ռուսական հեռուստաշոու, որը սկսվել է ցուցադրվել 2005 թվականի ապրիլի 23-ին ՏՆՏ հեռուստաալիքով։
Պատմություն
«Comedy Club»-ը ստեղծվել է 2003 թվականին ՈՒՀԱ «Նոր հայեր» խմբի կողմից, որի կազմում մտնում էին Արթուր Ջանիբեկյանը, Արտակ Գասպարյանը, Արթուր Թումասյանը, Արտաշես Սարգսյանը, Գարիկ Մարտիրոսյանը և այլ շատերը։ Մտահղացումը հայտնվել էր 2001 թվականին։ Ժամանակի հետ «Comedy Club»-ում սկսեցին հայտնվել նոր մասնակիցներ (Հիմնականում ՈՒՀԱ-յից)։ 2005 թվականի ապրիլի 25-ին «Comedy Club»-ը առաջին անգամ ցուցադրվեց ՏՆՏ հեռուստաալիքով։
Հետագայում ստեղծվեց «Comedy Club Production» պրոդյուսերական խումբը։
2007 թվականի ապրիլի 15-ին ՏՆՏ ալիքով ցուցադրվեց ծրագրի 100-րդ թողարկումը։ Պարբերաբար եթեր են դուրս գալիս նոր թողարկումներ և այլ ծրագրեր, օրինակ՝ հատուկ թողարկումներ Առաջին ալիք-ով և հումորային փառատոններ։ «Comedy Club»-ի մասնակիցների կողմից արտադրվել են շատ այլ հեռուստածրագրեր։ 2008 թվականին ստեղծվել է «Comedy TV» հեռուստաալիքը, որտեղ թողարկվում են «Comedy Club Production» հեռուստաընկերության տարբեր հաղորդումները։ 2008 թվականին «Toonbox» անիմացիոն ստուդիան թողարկեց «Բելկայի և Ստրելկայի իրական արկածները» մուլտսերիալը «Comedy Club»-ի մասնակիցների սցենարով։
2010 թվականի ապրիլի 8-ին տեղի ունեցավ նորացված «Comedy Club»-ի պրեզենտացիան նոր ռեժիսորով (Սերգեյ Շիրոկով), երաժշտությամբ, և նախագծերով։ Նոր բեմում հայտնվեցին երաժշտական գործիքներ՝ դաշնամուր և հարվածային գործիքներ։ Բեմի կենտրոնում կապույտ բազմոց էր և երկու բազկաթոռ։ Ֆոնը մեծ էկրան էր, որի վրա ցուցադրվում էին տեսանյութերը։ Արտիստները, որոնց անվանում են «Ռեզիդենտներ», դուրս էին գալիս բեմ՝ երկրորդ հարկից էքսկալատրով իջնելով։ Համարների նվագակցային ուղեկցումը կատարվում է «կենդանի»։
Ռոման Պետրենկոն՝ ՏՆՏ -ի գլխավոր տնօրենը, նոր Comedy club -ի մասին ասել է. Ինչպես հայտնի է, ավտոմոբիլային ընկերությունները ամեն 3-4 տարում մեջ արտադրում են նոր մոդել, ավելի երկար և սեքսուալ, որում ավելի հզոր է շարժիչը և գեղեցիկ՝ արտանետման խողովակը, իսկ ամեն 5 տարում ՝ կոնցեպտ-կար։ «Comedy club»-ին այս տարի լրանում է 5 տարին, և մենք որոշել ենք ետ չմնալ առաջատար ավտոմոբիլ արտադրողներից և հրապարակել մեր սեփական կոնցեպտ-կարը՝ Նոր Comedy club.
2011 թվականին՝ Ծիծաղի օրը, «Comedy Club»-ի Ռեզիդենտները հրավիրվել էին նախագահ Դմիտրի Մեդվեդև-ի հետ հանդիպման նրա նստավայրում(Горки-9) ։
Քննադատություն
Շոուի քննադատները կարծում են, որ այն ավելորդ կոմմերցիալիզացված է, իսկ ռեզիդենտների ելույթները, ինչպես կարգն է, պարունակում են քաղաքակրթության մեջ անընդունելի «զուգարանային հումոր»։ 2008 թվականին Comedy Club-ի ռեզիդենտները մասնակցել էին Ալեքսանդր Գորդոնի «Գորդոն Կիխոտ» թոք-շոուին, որտեղ, հիմնականում մեղադրվում էին տափակության և անհարգալից լեքսիկոնի պատճառով ։
Թողարկումների մասին մի քանի քննադատություններ է արել նաև գրող Միխայիլ Զադոռնովը. «Նրանք չեն կարող ելույթ ունենալ ամեն շաբաթ. չկան այդպիսի տաղանդներ, ովքեր կարողանան ամեն շաբաթ գրել սրամիտ և բուռն։ Նրանք անցել են ոչ թե տափակության, այլ ֆիզիոլոգիայի։ Դա աղբ է։ Ամենավիրավորականն այն է, որ նրանք տաղանդավոր են։ Եվ նրանք վաղուց արդեն չեն օգտագործում իրենց տաղանդը» ։
Յակով Շուստովը «Ռուսական ժուրնալ»-ում կասկածի տակ էր դնում մասնակիցների տաղանդը. «Քաղաքականության մասին կատակների մեծ մասը տպավորություն թողնում միայն մտավոր հետամնաց մարդկանց վրա» ։
Շոուին կրկին քննադատական գնահատական է տալիս Միխայիլ Գորշենյովը՝ նշելով այլ արևմտյան մտահղացումների նրանց ոչ գաղտնի «պատճենումը». «Մեզ մոտ նույնիսկ չեն մտահոգվում ստեղծել ինչ-որ բան ինքնուրույն, կամ գոնե մի քիչ փոփոխել։ Սա անմիտ թեմա է, որի համար ես ամաչում եմ։ Երբ ես նայում եմ այդ արևմտյան ստանդարտներով հաղորդումները, ես ինձ շատ վատ եմ զգում։ Մտահոգվում եմ մեր մշակույթի համար» ։
ՈՒՀԱ-ի մշտական ժյուրի Յուլի Գուսմանը հարցազրույցներից մեկի ժամանակ նույնիսկ «Наша Russia» հաղորդումը բարձր է գնահատել «Comedy Club»-ից ։
Արտաքին հղումներ
Կատեգորիա:Ռուսական հաղորդումներ Կատեգորիա:Հումորային հեռուստաշոուներ Կատեգորիա:Հումոր
Սև փտում
Սև փտում, բույսերի հիվանդություններ, երբ հյուսվածքները քայքայվում և սևանում են։ Հարուցիչները սնկերը և հողի բակտերիաներն են։ Առավել հաճախ վնասում է կարտոֆիլի պալարները, լոլիկի պտուղները, գետնաելակի հատապտուղները, խաղողը, գազարի արմատապտուղները, ծխախոտի արմատները և այլն։
Կորտոֆիլի պալարների սև փտում
Հարուցիչը նույնն է, ինչ սև ոտիկ հիվանդությանը։ Հիվանդ պալարները կենտրոնից սկսում են փտել, կտրվածքի վրա երևում են սևացած, փտած հյուսվածքներ։ Ուժեղ վարակվածության դեպքում պալարների վրա առաջանում են ճեղքեր, որոնցից հոսում է պղտոր, օդում սևացող հարուցիչներ պարունակող հեղուկ։ Հիվանդությունը շարունակվում է նաև պահեստարաններում։ Պայքարի միջոցառումները, տես Սև ուոիկ։
Գազարի սև փտում
Հարուցիչը Alter–naria radicina О և Е սունկն է, որը վարակում է նաև մաղադանոսը և նեխուրագգիների (հովանոցավորների) ընտանիքի որոշ վայրի տեսակները։ Արմատապտուղների վրա գոյանում են փոս ընկած մոխրագորշ բծեր, որոնց կտրվածքի վրա երևում է սև քայքայվող հյուսվածքը։ Վարակվում է դաշտում, պահեստարանում։ Վարակի աղբյուր են՝ վարակված սերմերը, արմատապտուղները, հողը, բուսական մնացորդները։ Պայքարի միջոցառումներ ․ ցանքաշրջանառություն, սերմերի ախտահանում, առողջ արմատապտուղների պահեստավորում։
Լոլիկի սև փտում
Հարուցիչը Diplo-dina destructiva Plowr անկատար սունկն է։ Կանաչ պտուղների վրա առաջանում են փոքրիկ մոխրագույն ներս ընկած բծեր, որոնց վրա հետագայում գոյանում են սնկի սև կետիկներ, բծերի շուրջը լուսավոր գոտի է։ Բծերը սևանում են, պտուղները՝ փտում։ Հիվանդությանը նպաստում է խոնավ եղանակը, ուշ բերքահավաքը։ Հարուցիչը պահպանվում է վարակված պտուղների մնացորդների վրա։ Պայքարի միջոցառումները, հիվանդ պտուղների հեռացում դաշտից, պահեստարաններից, խորը ցրտահերկ։
Գետնաելակի սև փտում
Հարուցում են բորբոսասնկերը, հաճախ առաջանում են մեխանիկական վնասվածքներ ստացած և արևայրուկված հատապտուղների վրա, որոնք գորշանում են, հետո առաջանում է սև թաղիքանման փառ, բազմաթիվ սև կետիկներով։ Հիվանդ պտուղները պիտանի չեն օգտագործման համար։ Պայքարի միջոցառումները, հիվանդ պտուղների հեռացում դաշտից, բերքահավաքի ժամկետների պահպանում, սրսկում սնկասպաններով։
Խաղողի սև փտում
Հարուցիչը Guignar-dia Bidwellii սունկն է։ Պտուղները գորշանում, չորանում են, ծածկվում մանր, գորշ գորտնուկանման գոյացումներով։ Տերևների վրա առաջանում են մուգ կետերով գորշ բծեր։ Պայքարի միջոցառումները նույնն են, ինչ միչդյու հիվանդությանը։
Ծանոթագրություններ
Կատեգորիա:Բույսերի հիվանդություններ Կատեգորիա:Գյուղատնտեսություն
Կորվինի համալսարան
Կորվինի համալսարան (Մատյաշ I Կորվինի անվան Բուդապեշտի համալսարան, Budapesti Corvinus Egyetem), բարձրագույն կրթական հաստատություն Բուդապեշտում։ Առավել հայտնի է տնտեսագիտական ուղղվածությամբ կրթությամբ։
Պատմություն
1920 թվականին Հունգարիայի թագավորական համալսարանում (այժմ՝ Բուդապեշտի համալսարան) հիմնադրվել է տնտեսագիտական ֆակուլտետ, որը մի քանի անգամ վերակազմավորվել է։ 1948 թվականից այն գործում է որպես անկախ համալսարան։ 1953-1990 թվականներին համալսարանը հայտնի է եղել որպես Կարլ Մարքսի անվան տնտեսագիտական համալսարան, 1990 թվականից՝ Բուդապեշտի տնտեսագիտական և հանրային կառավարման համալսարան։ 2000 թվականի սկզբում համալսարանի կազմում ներառվել են մի քանի այլ ուսումնական հաստատություններ։ 2004 թվականին համալսարանն անվանվել է Հունգարիայի թագավոր Մատյաշ I Կորվինի անվամբ ։
Դանուբի ափին գտնվող համալսարանի գլխավոր մասնաշենքը ներառված է ՅՈՒՆԵՍԿՕ-ի համաշխարհային ժառանգության ցանկում ։
Արտաքին հղումներ
Կատեգորիա:Հունգարիայի համալսարաններ Կատեգորիա:1920 հիմնադրված կրթական հաստատություններ
Դեմարխիա
Դեմարխիա (demos - ժողովուրդ և archo - կառավարում եմ), ուղիղ ժողովրդավարության և ժողովրդական կամ արտահայտման ձև, որի ժամանակ պատահականությամբ ընտրված քաղաքացիները քաղաքական որոշումներ են ընդունում ողջ ազգաբնակչության անունից։ Տվյալ դեպքում, կարելի է զուգահեռներ անցկացնել երդվյալ ատենակալների հետ, ովքեր քրեական մեղադրանքներ են քննում։
Տեսականորեն դեմարխիան հանում է բնակչության և արհեստավարժ քաղաքական գործիչների շահերի բախման խնդիրը։ Տերմինն առաջին անգամ մտցվել է ավստրալիացի փիլիսոփա Ջոն Բյորնհայմի կողմից 1985 թ.-ին` բնորոշելու այնպիսի ժողովրդավարությունը, երբ առաջնորդների և քաղաքական կուրսի ընտրությունը իրականացվում է վիճակահանության, այլ ոչ թե սովորական ընտրությունների միջոցով։ Ըստ Ջոն Բյորնհայմի՝ դեմարխիան առավել տրամաբանական է ժամանակակից հասարակության համար և նվազեցնում է կոռուպցիայի և լոբբիզմի հնարավորությունները։ Բյորնհայմը արդարացիորեն քննադատում է ներկայացուցչական ժողովրդավարությունը, սակայն նրա ընդդիմախոսները նրա առաջարկած ժողովրդավարության մոդելն անիրական են համարում։
Պատմություն
Վիճակահանությամբ կառավարչի պատահական ընտրությունը հայտնի էր դեռևս անտիկ շրջանից և տարածում ուներ Աթենքում և այլ հին հունական պոլիսներում։
Դեմարխիան կիրառվում էր կանադական Օնթարիո և Բրիտանական Կոլումբիա նահանգներում՝ տեղական ընտրական համակարգերում փոփոխություններ մտցնելու համար։
Գրականություն
Կատեգորիա:Ընտրական համակարգեր Կատեգորիա:Քաղաքական համակարգեր
Օռնոս դե Մոնկալվիլիո
Արտաքին հղումներ
Կատեգորիա:Իսպանիայի բնակավայրեր
Արտաշես Սարգսյան
Արտաշես Գագիկի Սարգսյան (Арташес Гагикович Саркисян, ), հայկական ծագմամբ ռուս պրոդյուսեր, դերասան, հեռուստահաղորդավար, ռադիոհաղորդավար։ «Քոմեդի քլաբի» հիմնադիրներից մեկը, «Total Football» ամսագրի նախկին գլխավոր խմբագիր, «Նոր հայեր» թիմի անդամ։ Բեմական կեղծանունն է Տաշ։ 2015 թվականից մինչև 2017 թվականի հունվարը եղել է «Матч ТВ» ալիքի սպորտային հեռարձակումների գլխավոր խմբագիր։
Կենսագրություն
Ավարտել է Երևանի գյուղատնտեսական ակադեմիայի գինեգործության ֆակուլտետը։ Խաղացել է «Ուրախների և հնարամիտների ակումբի»՝ «Նոր հայեր» թիմում։ 1994 և 1995 թվականներին իր կազմով հանդես է եկել ՈւՀԱ-ի առաջին լիգայում։
1996 թվականին Սարգսյանն իր թիմի հետ միասին հանդես է եկել ՈւՀԱ-ի գլխավոր լիգայում, և առաջին իսկ մրցաշրջանից հասել է մինչև կիսաեզրափակիչ, որտեղ նրանք իրենց տեղը զիջել են ապագա չեմպիոններ` «Մախաչկալայի թափառականներին»։ Նույն թվականին Յուրմալայի երաժշտական փառատոնում առաջին անգամ հանդես եկող «Նոր հայերը» անմիջապես արժանացել են երկրորդ մրցանակին՝ «Լուսավոր ՈւՀԱ»-ին։ Նույն մրցանակն Արտաշես Սարգսյանն ու իր թիմը ստացել են նաև հաջորդ փառատոնի ընթացքում։
1997 թվականի մրցաշրջանում նրանք դարձել են բարձրագույն լիգայի չեմպիոն, սակայն այս տիտղոսը կիսել են «Զապորոժիե-Կրիվոյ Ռոգ-Տրանզիտ» թիմի հետ։ 1998 թվականին «Նոր հայերը», որպես չեմպիոններ, բաց են թողել մրցաշրջանը, և կենտրոնացել են հյուրախաղերի վրա։ Այդ թվականին հայկական թիմը նվաճել է ՈւՀԱ-ի Սուպեր գավաթը, ինչպես նաև մասնակցել է ՈւՀԱ-ի երաժշտական փառատոնին, որտեղ մրցանակ չի կարողացել նվաճել։
1999 թվականին Սարգսյանն իր թիմի հետ միասին, լինելով ֆավորիտ, մասնակցել է բարձր լիգայի խաղերին, որտեղ հասել է եզրափակիչ, սակայն իր տեղը զիջել է Բելառուսի պետական համալսարանի երիտասարդ խմբին։ Բացի այդ, «Նոր հայեր» խումբը հանդես է եկել Յուրմալայի և ՈւՀԱ-ի ամառային գավաթի փառատոններում, որտեղ դարձյալ մնացել է առանց պարգևի։ 1999 թվականից հետո մասնակցել է 2000 թվականի երգիծական փառատոնին, որտեղ դարձել է «Նախագահական ՈւՀԱ»-ի մրցանակակիր։ Մասնակցել է նաև 2001 թվականի ամառային գավաթի խաղերին։ Դրանից հետո «Նոր հայեր» թիմը կենտրոնացավ հյուրախաղային գործունեության վրա՝ ելույթներ ունենալով ԱՊՀ-ի տարբեր երկրներում, Եվրոպայում, ինչպես նաև Իսրայելում և ԱՄՆ-ում։
2007 թվականին բացել է իր «TM Cafe» ռեստորանը, որը դարձել է մի քանի մրցանակների դափնեկիր։ 2010 թվականի դեկտեմբերին Արտաշես Սարգսյանը բացել է «Cafe „54“» սրճարանը, մասնակցել է «Tribeca» նախագծի ստեղծմանը ։
Արտաքին հղումներ
Կատեգորիա:Ռուս դերասաններ Կատեգորիա:Ռուս խմբագիրներ Կատեգորիա:Հայ պրոդյուսերներ Կատեգորիա:Հայ խմբագիրներ Կատեգորիա:Հայ հաղորդավարներ Կատեգորիա:Ռուս հաղորդավարներ Կատեգորիա:Հայ դերասաններ
Մահվան գերին
Մահվան գերին (Afterwards), ռեժիսոր Ժիլ Բուրդոյի ֆիլմը, Գիյոմ Մյուսսոյի վեպի էկրանավորումը (Et après)։ Գլխավոր դերերում՝ Ռոմեն Դյուրիս և Ջոն Մալկովիչ։
Սյուժե
Նաթանը՝ դեռ երեխա ժամանակ, ընկել է ավտոմեքենայի տակ, նա կլինիկական մահ է տանում և «թունելի վերջում լույս» է տեսնում։ Բայց բժիշկների սպասումներին հակառակ, հետո կյանք է վերադառնում։
Քսան տարի անց Նյու Յորքում Նաթանն արդեն փայլուն փաստաբան է։ Նրան տանջում է հիվանդագին ամուսնալուծությունը, և նա ամբողջությամբ խրվում է աշխատանքի մեջ՝ մեկուսանալով բոլորից։ Հեռու է ապրում իր կնոջից՝ Քլերից և աղջկանից։ Բայց նրա կյանքում հայտնվում է խորհրդավոր բժիշկ Քեյը։ Վերջինս հայտնում է, որ ունի ցանկացած անձի մահվան օրը գուշակելու ունակություն։ Մարդիկ, որոնք շուտով մահանալու են, սկսում են լույս արձակել, և բժիշկը տեսնում է այդ փայլը։ Նաթանի մտերիմների վրա ապացուցելով իր ճշմարտացիությունը՝ Նաթանի մեջ սարսափ է ներշնչում՝ կանխատեսելով նրա վաղաժամ մահը։ Քեյը վստահեցնում է, որ տեսնում է վախճանը, բայց դրա հետ ոչինչ չի կարելի անել։
Լիովին փոխելով Նաթանի պատկերացումները շրջակա աշխարհի նկատմամբ՝ Քեյը պատմում է, որ Նաթանը կյանք է վերադարձել, որ, ինչպես բժիշկը լինի ուղեկցորդ դեպի մյուս կյանք։ Նաթանը փորձում է ուղղել անցյալում կատարած սխալները և կարգավորել հարաբերությունները կնոջ հետ։ Հասնելով այդ ամենին՝ նա հանկարծ լույսարձակում է տեսնում Քլերի շուրջը։
Արտաքին հղումներ
Կատեգորիա:Նյու Յորքում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ֆրանսիական ֆիլմեր Կատեգորիա:Կանադական ֆիլմեր Կատեգորիա:2008 ֆիլմեր Կատեգորիա:Անգլերեն ֆրանսիական ֆիլմեր Կատեգորիա:Ամերիկյան թրիլեր ֆիլմեր Կատեգորիա:Գերմանական թրիլեր ֆիլմեր Կատեգորիա:Ամերիկյան դրամա ֆիլմեր Կատեգորիա:Գերմանական դրամա ֆիլմեր Կատեգորիա:Ֆրանսիական թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ֆիլմեր մահվան մասին Կատեգորիա:Ամերիկյան դետեկտիվ ֆիլմեր
Էնրիկե Արսե
Էնրիկե Խավիեր Արսե Թեմփլ (Enrique Javier Arce Temple, ), իսպանացի դերասան ։ Առավել հայտնի է Antena 3 հեռուստաալիքի (հետո գնվել է Նեթֆլիքսի կողմից) թողարկած «Թղթե տունը» հեռուստասերիալում Արթուրո Ռոմանի դերով։
Արտաքին հղումներ
Կատեգորիա:1972 ծնունդներ Կատեգորիա:Ապրող անձինք Կատեգորիա:Իսպանացի դերասաններ Կատեգորիա:Իսպանացի կինոդերասաններ Կատեգորիա:Իսպանացի հեռուստատեսային դերասաններ
Պրահայի ամրոց
Պրահայի ամրոց (Pražský hrad), ամրոց-համալիր Չեխիայի Հանրապետության մայրաքաղաք Պրահայում։
Ամրոցը համարվում զարգացած միջնադարի՝ 9-րդ դարի կառույց, մասնավորապես որոշ աղբյուրներում նշված է, որ ամրոցը պաշտոնապես բացվել է 870 թվականին։
Այն ներկայումս համարվում է Չեխիայի նախագահի նստավայրը։ Ամրոցը որպես նստավայր ծառայել է նաև Բոհեմիայի թագավորների, Սրբազան Հռոմեական կայսրության կայսրերի և Չեխոսլովակիայի նախագահների համար։ Պրահայի ամրոցի սենյակներում պահվում են Բոհեմիայի թագավորների թագերը։
Ամրոցի առանձնահատկություններից մեկը այն է, որ այս կառույցը գինեսի ռեկորդակիր է։ Համարվում է աշխարհի ամենամեծ հին կառույցը՝ 70,000 մ² տարածքով և 570 մետր երկարությամբ։
Գրականություն
Կատեգորիա:Չեխիայի ամրոցներ Կատեգորիա:Պաշտոնական նստավայրեր Կատեգորիա:Ամրոցներ այբբենական կարգով
Լյուդմիլա Պուտինա
Լյուդմիլա Ալեքսանդրովնա Պուտինա (ի ծնե՝ Շկրեբնևա, երկրորդ ամուսնու ազգանվամբ՝ Օչերետնայա,, Կալինինգրադ , ԽՍՀՄ, ՌԽՖՍՀ), ռուսաստանցի մշակույթի և կրթության գործիչ, Ռուսաստանի Դաշնության նախագահ Վլադիմիր Պուտինի նախկին կինը, ում , հետ շուրջ երեսուն տարի եղել է քաղաքացիական ամուսնության մեջ ։ Եղել է Ռուսաստանի Դաշնության առաջին տիկին 2000 թվականից 2008 և 2012 թվականից մինչև 2013 թվականները։
Կենսագրություն
1975 թվականին ավարտել է Կալինինգրադի № 8 միջնակարգ դպրոցը, եղել է Կենտրոնական կոմիտեի (ՀԼԿԵՄ) ակտիվ անդամ ։ Աշխատել է փոստատար, այնուհետև խառատ՝ Կալինինգրադի «Թորգմաշ» գործարանում, որտեղ ստացել է խառատի որակավորում։ Եղել է քաղաքային հիվանդանոցի սանիտարուհի, Պիոներների տան դրամատիկական խմբակի ղեկավար, նվագակցող, Կալինինգրադի օդային զորքերի ներքին գծի ստյուարդ ։
1986 թվականին ավարտել է Սանկտ Պետերբուրգի պետական համալսարանը՝ բանասերի մասնագիտությամբ։ Դիպլոմային նյութի թեման եղել է «Ժամանակակից իսպաներենի դերբայներ»-ը։ 1986 թվականից 1990 թվականներին ամուսնու հետ ապրել և աշխատել է Գերմանիայի Դեմոկրատական Հանրապետությունում։ 1990 թվականից 1994 թվականներին Լենինգրադի պետական համալսարանի ամբիոնից՝ դասախոսների կատարելագործման համար դասավանդել է գերմաներեն լեզու։
2008 թվականից հետո սկսում է հաճախ հայտնվել հասարակության մեջ, որն էլ առիթ է հանդիսանում այն խոսակցություններին, որ երկրի առաջին տիկինը դարձել է միանձնուհի կամ բաժանվել է ամուսնուց ։ Այս երկու տարբերակներն էլ պաշտոնապես հերքվում են նրանց կողմից. Պուտինը նախկինի պես կրում էր ամուսնական մատանին ։
2012 թվականի մարտի 4-ի նախագահական ընտրություններին ամուսնու հետ քվեարկել է Ռուսաստանի գիտությունների ակադեմիայի թիվ 2079 ընտրատեղամասում։ Ի տարբերություն ամուսնու, նա ներկայացնում է իր հաշվառման վկայագիրը։ Վլադիմիր Պուտինն ինչպես նախագահական, այնպես էլ Մոսկվայի Գագարինի շրջանի ՏԻՄ ընտրություններին մեկ անձնագրով ընտրում է երկու քվեաթերթիկներում ։
2013 թվականի մարտի 26-ին, առաջին անգամ հայտնվելով հասարակության մեջ, ընդունում է «Գարկովի անվան գրականության մրցանակաբաշխության» հրավերը, որը 2012 թվականին տեղի էր ունեցել Մոսկվայում ։
2013 թվականի հունիսի 6-ին Վլադիմիր և Լյուդմիլա Պուտինները Կիևում ներկայացվող «Էսմերելդա» բալետի ընդմիջման ժամանակ տված հարցազրույցում հայտարարում են իրենց ամուսնալուծության մասին ։
2014 թվականի ապրիլի 1-ին հանրապետության մամլո քարտուղարը հաստատում է զույգի բաժանման փաստը ։
Անձնական կյանք
Առաջին ամուսնու՝ Վլադիմիր Պուտինի հետ ամուսնացել է 1983 թվականի հուլիսի 28-ին ։ Բաժանման մասին պաշտոնապես հայտարարել են 2013 թվականի հունիսի վեցին ։ Երկրորդ ամուսինն Արթուր Սերգեևիչ Օչերետնին է (ծնվել է 1978 թվականի մարտի 29-ին) ։
Առաջին ամուսնությունից Լյուդմիլան ունի երկու դուստր՝ Մարիան (ծնվել է 1985 թվականի ապրիլի 28-ին, Սանկտ Պետերբուրգ ) և Կատերինան (ծնվել է 1986 թվականի օգոստոսի 31-ին, Դրեզդեն ): Երկու երեխաներին էլ կոչել են տատիկների՝ Մարիա Պուտինայի և Եկատերինա Շկրեբնևայի պատվին։ Սովորել են Պետերշուլի (Peterschule) մասնավոր գիմնազիայում։
Անվանակարգեր և մրցանակներ
Դրամական մրցանակ է հանձնել Ռուսաստանի Սանկտ Պետերբուրգ քաղաքի ազգային դեկորատիվ-կիրառական արվեստի դպրոցին ։
Արտաքին հղումներ
Կատեգորիա:Սանկտ Պետերբուրգի համալսարանի լեզվաբանության ֆակուլտետի շրջանավարտներ Կատեգորիա:Ռուս մանկավարժներ Կատեգորիա:Ռուս բանասերներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Վլադիմիր Պուտին
Ես ինձ գեղեցիկ եմ զգում (ֆիլմ)
«Ես ինձ գեղեցիկ եմ զգում» (I Feel Pretty), ռեժիսոր Էբբի Քոնի և Մարկ Սիլվերշթեյնի («Խոստանալ չի նշանակում ամուսնանալ», «Երդում», «Ակտիվ որոնման մեջ») ամերիկյան կատակերգությունը։ Գլխավոր դերակատարներն են Էմի Շումերը, Միշել Ուիլյամսը, Թոմ Հոփերը, Լորեն Հաթոնը և Նաոմի Քեմփբելը։
Միացյալ Նահանգներում ֆիլմի պրեմիերան տեղի է ունեցել 2018 թվականի ապրիլի 20-ին։
Ինգեբորգ Բախման
Ինգեբորգ Բախման (Ingeborg Bachmann, 25 հունիսի, 1926, Կլագենֆուրտ, Ավստրիա - 17 հոկտեմբերի, 1973, Հռոմ, Իտալիա), ավստրիացի գրող։
Արմատապտուղներ
Արմատապտուղներ, բանջարային, կերային և տեխնիկական երկամյա բույսեր՝ թելուկազգիների (ճակնդեղ), խաչածաղկավորների (շաղգամ, գոնգեղ, բողկ), հովանոցավորների (գազար, նեխուր, ստեպղին, մաղադանոս) և բարդածաղկավորների (ճարճատուկ) ընտանիքներից։
Ինգեբորգ Բախման
Կենսագրություն
Ինգեբորգ Բախմանը ծնվել է 1926 թվականի հունիսի 25-ին Ավստրիայի Կարինտիա շրջանի Կլագենֆուրտ քաղաքում՝ ուսուցչի ընտանիքում։ 1945-1950 թվականներին Ինգեբորգ Բախմանը փիլիսոփայություն, հոգեբանություն, բանասիրություն և իրավունք է սովորել Ինսբրուքի, Գրացի ու Վիեննայի համալսարաներում։ Ուսանողական տարիներին նա ծանոթացել է Պաուլ Ցելանի հետ. նրանց սիրո պատմությունը վկայված է հետմահու հրատարակված օրագրերով և նամակագրությամբ (վերջինս 2008 թվականին հրատարակվել է «Սրտի ժամանակ» վերնագրով )։ 1949 թվականին Ինգեբորգ Բախմանը Վիեննայում պաշտպանել է ատենախոսություն Մարտին Հայդեգերի փիլիսոփայության քննադատական վերլուծության թեմայով։ Բախմանը կրել է Լյուդվիգ Վիտգենշթայնի ու նրա լեզվի փիլիսոփայության ազդեցությունը։ Ինգեբորգ Բախմանն աշխատել է ռադիոյում, 1950-ական թվականների սկզբին սկսել է գրել ռադիոպիեսներ։
Ես ինձ գեղեցիկ եմ զգում (ֆիլմ)
Սյուժե
Գլխավոր հերոսուհու կյանքը բաղկացած է անթիվ դիետաներից և ֆիթնեսի պարապմունքներից։ «Փորձն ընդունված է», մտածում է տիեզերքը և խեղճին գցում վարժական հեծանվից։ Գլուխը խփելով՝ աղջիկն աննորմալ վստահություն է ձեռք բերում, որ այժմ նա շրջապատի համար հմայիչ է, բայց միևնույն ժամանակ կա մի խնդիր՝ իրականում նրա արտաքինն ընդհանրապես չի փոխվել։ Այսպիսով, հերոսուհին դառնում է «գեղեցկուհի ամբողջ գլխով» ։
Արմատապտուղներ
Մշակում
Մշակում են գերազանցապես հյութալի արմատապտուղ ստանալու համար։ Մշակության առաջին տարում արմատապտուղը տալիս են տերևների վարդակ ու արմատ, իսկ երկրորդում՝ ծաղկակիր ցողուն և սերմ։ Ցանքը կատարվում է շարային եղանակով, գարնանային ցրտահարությունների վտանգն անցնելուց հետո։ Բերքահավաքը կատարվում է ձեռքով կամ հատուկ մեքենաներով։